CLXXIV.  Ecclesiae S. Mariae Trajectensis protectionem suscipit possessionesque confirmat.   (Laterani, Jan. 3.) [MIRAEI,  Opp. Diplom.,  IV, 22.] CLXXV.  Ecclesiam Ferrariensem tuendam suscipit canonicorumque possessiones confirmat.   (Romae, ap. S. Petrum, Jan. 10.) [UGHELLI,  Italia Sacra,  II, 536.]
Author: Adrianus IV

ADRIANUS episcopus, servus servorum Dei, dilectis filiis canonicis Ferrariensis Ecclesiae tam praesentibus, etc.

Officii nostri nos admonet et invitat auctoritas pro ecclesiarum statu satagere, et earum quieti et tranquillitati salubriter, auxiliante Domino, providere. Dignum namque, et honestati conveniens esse dignoscitur, ut qui ad ecclesiarum regimen assumpti sumus, eas a pravorum hominum nequitia tueamur, et B. Petri, atque sedis apostolicae patrocinio muniamus. Quocirca, dilecti in Domino filii, vestris justis petitionibus clementer annuimus, et praefatam Ferrariensem Ecclesiam, in qua divino mancipati estis obsequio, sub B. Petri et nostra protectione suscipimus, et praesentis scripti privilegio communimus. Statuentes ut quascunque possessiones, quaecunque bona eadem Ecclesia inpraesentiarum juste et canonice possidet, aut in futurum concessione pontificum, largitione regum vel principum, oblatione fidelium, seu aliis justis modis, Deo propitio, poterit adipisci, firma vobis vestrisque successoribus, et illibata permaneant, in quibus haec propriis duximus exprimenda vocabulis: Villam videlicet, quae dicitur Quartisana, fundum contra Padum, locum Curcula, caput Redae, villam quae dicitur Baniolum, fundum Dundorgum, villam quae dicitur Quartiatica, fundum Pecorile, villam quae dicitur Fossanova, capellam S. Marci ibidem sitam, aquam piscaritiam, quae dicitur Morticiacum, ecclesiam S. Michaelis cum suis pertinentiis, capellam S. Stephani cum suis pertinentiis; in burgo Ferrariae, capellas S. Petri et Salvatoris sitas in castro ejusdem Ferrariae, cum omnibus suis pertinentiis, capellam S. Mariae Magdalenae et S. Viti, quae est in mercato Ferrariae, capellas S. Leonardi, Corrigium stadii totum, medietatem Lendenariae majoris et minoris, Cocolariam lami piscatoriam Zamedellae, mansum in capite lamas communis, medietatem fundi Gallinarii, medietatem fundi Purpuranae, portum capitis Redae, terram quoque, quae fuit de Ajacha positam in valle, quae dicitur Zucula, mansum unum in fundo, qui dicitur Duce; insuper medietatem omnium rerum, quae pro animabus fidelium defunctorum, ecclesiae S. Georgii in episcopio Ferrariae relinquuntur, tam mobilium quam immobilium, medietatem decimationis ejusdem ecclesiae S. Georgii, totam decimam totius villae, quae dicitur Cocomarium, et caetera, quae eidem ecclesiae juste pertinent in terris, vineis, pratis, agris cultis, incultis, aquis, piscationibus, venationes etiam et molendina, servos et ancillas, duodecim homines illius loci, qui vos navigio ferant, quocunque usus vester fuerit, absque omni pretio. Decernimus ergo ut nulli omnino hominum liceat praefatam Ecclesiam temere perturbare, aut ejus possessiones auferre, vel ablatas retinere, minuere, aut aliquibus vexationibus fatigare, sed omnia integra conserventur vestris, et aliorum, pro quorum gubernatione, et sustentatione concessa sunt, usibus omnimodis profutura, salva sedis apostolicae auctoritate, et Ferrariensis episcopi canonica reverentia. Si qua igitur, etc., cunctis autem, etc.Ego Joannes, presb. card. tit. SS. Sylves. et Ego Adrianus, catholicae Ecclesiae episcopus. Ego Gregorius, Sabinensis episcopus. Ego Ubaldus, presb. card. S. Praxedis. Ego Julius, presb. card. tit. S. Marcelli. Ego Ubaldus, presbyter cardin. tit. S. Crucis in Jer. Ego Bernardus, presb. card. tit. S. Clementis. Ego Octavianus, presb. card. tit. S. Ceciliae. Ego Gerardus, presb. card. tit. S. Stephani in monte Coelio. Ego Joannes, presb. card. SS. Jo. et Pauli. Martini. Ego Ildeprandus, presb. card. Basilicae XII Apostolorum. Ego Odo, diac. card. S. Georgii ad Velum aureum. Ego Guido, diac. card. S. Mariae in Porticu. Ego Hyacinthus, diac. card. S. Mariae in Cosmedin. Ego Joannes, card. SS. Sergii et Bacchi. Ego Bonadies, diac. card. S. Angeli. Ego Arditio, diac. card. S. Theodori. Ego Boso, diac. card. SS. Cosmae et Damiani. Ego Albertus, diac. card. S. Adriani. Datum Romae apud S. Petrum per manum Rolandi S. R. E. presb. card. et cancellarii IV Id. Januarii, indict. VI, Incarn. Dom. an. 1157, pontific. vero D. Adriani IV, an. IV.